QTC ต้นทุนพุ่ง กดกำไรปี 63 ลด 20% มาที่ 158 ลบ.
QTC ต้นทุนพุ่ง กดกำไรปี 63 ลด 20% มาที่ 158 ลบ.
15 ก.พ. 2564

บริษัท คิวทีซี เอนเนอร์ยี่ จำกัด (มหาชน) หรือ QTC รายงานผลการดำเดินงานงวดปี 2563 มีกำไรสุทธิ ดังนี้

โดยในปี 2563 บริษัทฯ มีรายได้จากการขายสินค้าและบริการและการจำหน่ายกระแสไฟฟ้าของบริษัทย่อยทางอ้อม จำนวน 1,019.49 ล้านบาท เพิ่มขึ้นจากปี 2562 ซึ่งมีจำนวน 965.17 ล้านบาท คิดเป็นอัตราเพิ่มขึ้นร้อยละ 5.63 โดยมีรายได้จากการขายหม้อแปลงไฟฟ้าให้กับ หน่วยงานภาครัฐ ภาคเอกชนและส่งออก ในปี 2563 เป็นจำนวนเงิน 739.93 ล้านบาท ซึ่งลดลงจากปี 2562 ที่มีจำนวน 780.35 ล้านบาท ลดลงในอัตราร้อยละ 5.18
และในปี 2563 มีรายได้จากการบริการ เป็นจำนวนเงิน 42.24 ล้านบาท ซึงเพิ่มขึ้นจากปี 2562 ที่มีจำนวน 28.01 ล้านบาท เพิ่มขึ้นในอัตราร้อยละ 50.80 นอกจากนี้มีรายได้จากการจำหน่ายกระแสไฟฟ้าของบริษัทย่อยทางอ้อมในปี 2563 มีจำนวน 147.46 ล้านบาท
ขณะที่ในปี 2562 มีจำนวน 149.15 ล้านบาท ลดลงในอัตราร้อยละ 1.13 สาเหตุที่รายได้รวมจากการขายและบริการในปี 2563 เพิ่มขึ้นจากปี2562 เนื่องจากมีการขยายตลาดธุรกิจ แผงโซลาร์เซลล์และอุปกรณ์ที่เกี่ยวเนื่องกันทำให้มีรายได้เพิ่มขึ้นในปี 2563 จำนวน 85.80 ล้านบาท
สำหรับปี 2563 บริษัทฯ มีต้นทุนขายและบริการจำนวน 706.47 ล้านบาท คิดเป็นอัตรากำไรขั้นต้นร้อยละ 30.70 ในขณะที่งวดเดียวกันของปี 2562 บริษัทฯ มีต้นทุนขายและบริการจำนวน 615.25 ล้านบาท เป็นอัตรากำไรขั้นต้นร้อยละ 36.25 สาเหตุที่อัตรากำไรขั้นต้นสําหรับปี 2563 ลดลง เกิดจากการแข่งขันด้านราคาอย่างสูงในตลาดภาคเอกชน ภายในประเทศ และสภาพเศรษฐกิจทั่วโลกชะลอตัวจากการแพร่ระบาดของโควิด – 19
ทั้งนี้ บริษัทฯ มีค่าใช้จ่ายในการขายและบริหาร จำนวน 146.50 ล้านบาท สำหรับปี 2563 ลดลงร้อยละ 4.36 จาก จำนวน 153.18 ล้านบาท ในปี 2562 เป็นผลมาจากการควบคุม ค่าใช้จ่าย อีกทั้งมีการปรับปรุงและพัฒนาระบบงาน ต่าง ๆให้มีความเหมาะสมกับสภาพการณ์ในปัจจุบัน